als_Latn dik_Latn sag_Latn
Flamurtari fiton në Vlorë ndaj Apolonisë me rezultatin 1-0. Takimi i vlefshëm për javën e 21-të të Kategorisë Superiore u zhvillua në një terren mjaft të rënduar nga rreshjet e shiut. Balta e ka bërë pothuajse të pamundur zhvillimin e një takimi normal mes dy ekipeve. Për t’u përmendur fakti që fierakët ndryshuan uniformat mbas pushimit të pjesës së parë për shkak se ishin ndotur jashtëzakonisht shumë.
Ndeshja nuk ka pasur shumë për të parë pasi vetë kushtet e lojës nuk e lejonin krijimin e një loje të rrjedhshme dhe me raste. Goli i vetëm i takimit u shënua nga Bruno Telushi me penallti në minutën e 45-të. 11 metërshi u fitua nga sulmuesi i ardhur në merkaton që lamë pas, francezi Buval.
Mbas këtij takimi, Flamurtari mbetet në vend të 6 në kuotën e 28 pikëve ndërsa Apolonia mbyll klasifikimin me vetëm 9 pikë.
als_Latn als_Latn als_Latn